《晨发柯村》
明代·陆深

蔼蔼山川曲，朝曦散秋光。草露尚未晞，岭树变微霜。

白云满长谷，此中多深藏。遵养共时晦，灭景不可望。

扰扰倦行役，拙诚难可将。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。